2004/302/EY: Komission päätös, tehty 30 päivänä maaliskuuta 2004, yhteisön taloudellisesta osallistumisesta Kreikalle yhteisön viinitilarekisterin perustamisesta aiheutuneisiin menoihin (ETA:n kannalta merkityksellinen teksti) (tiedoksiannettu numerolla K(2004) 1070)



Virallinen lehti nro L 098 , 02/04/2004 s. 0057 - 0058



Komission päätös, tehty 30 päivänä maaliskuuta 2004, yhteisön taloudellisesta osallistumisesta Kreikalle yhteisön viinitilarekisterin perustamisesta aiheutuneisiin menoihin (tiedoksiannettu numerolla K(2004) 1070) (Ainoastaan kreikankielinen teksti on todistusvoimainen) (ETA:n kannalta merkityksellinen teksti) (2004/302/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön viinitilarekisterin perustamisesta 24 päivänä heinäkuuta 1986 annetun neuvoston asetuksen (ETY) N:o 2392/86(1) ja erityisesti sen 9 artiklan 3 kohdan, on kuullut Euroopan maatalouden ohjaus- ja tukirahaston komiteaa, sekä katsoo seuraavaa: (1) Asetuksen (ETY) N:o 2392/86 9 artiklan 1 kohdan mukaisesti yhteisö osallistuu rahoitukseen 50 prosentilla tosiasiallisista kustannuksista, jotka aiheutuvat yhteisön viinitilarekisterin perustamisesta jäsenvaltioihin ja tämän rekisterin hallintaan tarvittavien tietojenkäsittelylaitteiden hankinnasta. (2) Saman asetuksen 9 artiklan 3 kohdan perusteella Kreikalle on maksettu ennakkoa. Maksettu ennakko vähennetään yhteisön rahoitusosuudesta. (3) Saman asetuksen 9 artiklan 4 kohdan mukaisesti rekisterin perustamisesta aiheutuneiden menojen yhteisön rahoitukseen sovelletaan neuvoston asetuksen (EY) N:o 1258/1999(2) 8 ja 9 artiklaa. (4) Kreikka on toimittanut komissiolle 15 päivänä helmikuuta 2001 ja 3 päivänä marraskuuta 2003 päivätyillä kirjeillä tarvittavat asiakirjat, jotta voitaisiin päättää rekisterin perustamisesta aiheutuneiden menojen yhteisön vastattavaksi tulevasta määrästä. (5) Komissio on tehnyt asetuksen (EY) N:o 1258/1999 9 artiklan 2 kohdassa säädetyt tarkastukset. (6) Yhteisön taloudellista tukea voidaan myöntää ainoastaan käyttökelpoisen viinitilarekisterin toteuttamisesta aiheutuneisiin menoihin. Kreikan toimittamien asiakirjojen perusteella tehtyjen tarkastusten mukaan kyseisessä jäsenvaltiossa ei ole laadittu kaikki viininviljelyalat kattavaa graafista viitepohjaa asetetun määräajan kuluessa. Kreikan ilmoittamat menot eivät täytä vaadittavia asetustenmukaisia edellytyksiä eikä yhteisö voi näin ollen niitä rahoittaa. (7) Asetuksen (ETY) N:o 2392/86 4 artiklan mukaan rekisterin on oltava kokonaan valmis kuuden vuoden kuluessa mainitun asetuksen voimaantulopäivästä. Saman asetuksen 4 artiklan 4 kohdan, sellaisena kuin se on lisättynä neuvoston asetuksen (EY) N:o 1549/95(3) 1 artiklalla, mukaisesti jäsenvaltioiden, jotka eivät 1 päivään heinäkuuta 1995 mennessä ole perustaneet viinitilarekisteriä tai ovat perustaneet sen vain osittain, on laadittava ennen 31 päivää joulukuuta 1996 graafinen viitepohja, joka kattaa kaikki viininviljelyalat. (8) Kreikkaa koskevaa rekisterin perustamisen määräaikaa jatkettiin 31 päivään joulukuuta 2000. (9) Kreikalle on toimitettu 9 päivänä elokuuta 2002 arviointi määristä, jotka yhteisö ottaa vastatakseen, sekä määristä, joita se ei ota vastatakseen, koska ne eivät ole yhteisön sääntöjen mukaisia. Kreikan toimittama 3 päivänä marraskuuta 2003 päivätty kirje ei muuta komission arviota, ON TEHNYT TÄMÄN PÄÄTÖKSEN: 1 artikla Yhteisö osallistuu Kreikalle yhteisön viinitilarekisterin perustamisesta aiheutuneisiin menoihin tämän päätöksen liitteessä olevassa taulukossa vahvistettavalla määrällä. 2 artikla Tämä päätös on osoitettu Helleenien tasavallalle. Tehty Brysselissä 30 päivänä maaliskuuta 2004. Komission puolesta David Byrne Komission jäsen (1) EYVL L 208, 31.7.1986, s. 1. Asetus sellaisena kuin se on viimeksi muutettuna asetuksella (EY) N:o 1631/98 (EYVL L 210, 28.7.1998, s. 14). (2) EYVL L 160, 26.6.1999, s. 103. (3) EYVL L 148, 30.6.1995, s. 37. LIITE >TAULUKON PAIKKA>